SpeechHon TE URUROA FLAVELL (Co-Leader—Māori Party): Tēnā koe Mr Speaker kia ora tātau katoa. Hei whaiwhai haere i te kōrero o tēnei nā me tana kupu kōrero ki te hunga kua ngaro atu ka tautoko ake. Tautoko ake i te tangi ki tērā i mate nā runga i te āhuatanga o tana hiahia ki te āwhina i te hunga e rongo nei i te ngau o tēnei o ngā aituā ēngari ka tangi ake ki te ia o te kōrero te wairua o te kōrero kua puta i tērā o ngā mema o Te Pāti a New Zealand First ka tangi ake ka mihi ki a koe mō tērā korero. Me te kī atu ki tērā o ngā mate: Haere koe haere koutou te hunga mate ki te hunga mate." Anei tātau e hui nei i tēnei ahiahi tēnā tātau katoa. Ēhara i te mea he nui ngā kōrero hei whakawhānui atu i te āhuatanga o te kōrero kua puta i tēnei ahiahi ā kua whakapuakinahia e Te Minita i te kōrero mō te taha ki Te Kāwanatanga. Ko tātau tātau e kōrero nei mō te āhuatanga o tēnei o ngā aituā nui e aroha atu ana ki te hunga i kitea i runga i te pouaka whakaata i te ata nei. Ka titiro ki tō rātau whare ā kua tahuna ki te ahi ko tā rātau noa iho he tangi he tangi he tangi nā runga i te āhua o te mamae kua tau ki runga i a rātou. Nō reira kua kōrerohia kētia ērā kōrero ko tāku ko te kī atu ā tēnā mā wai rātau e tiaki ā muri ake nei? I tēnei rā mēnā ka kite koe i te āhuatanga o tō whare ka ngaro i te āhuatanga o ngā matikuku o Mahuika he rā anō āpōpō ātahi rā ā ā ngā rā kai mua i te aroaro.Nō reira koinei te tono atu ki ngā mea o roto o te kaupapa o Whānau Ora kia whakapiri atu kia whakatata atu enei ki ēnei tangata. Pēnei i te rū i ngā tau kua hipa ake ki runga o Kaikōura ki Ōtautahi tonu arā anō ngā mamaetanga ngā uauatanga ka puta kaua āpōpō ēngari ā ngā wiki ā ngā marama kai mua i te aroaro kai reira tonu. Ka kite i te mamaetanga kaua i tēnei rā tonu nei i tōna kotahi kāo ēngari ā ngā rā kai mua i te aroaro. Nō reira he īnoi noa atu ki ngā ringa raupā ki ngā ringa āwhina o ngā tari o Te Kāwanatanga ka mutu o ngā mea e whiwhi nei i tētahi pūtea Kāwanatanga ko te hunga anō hoki o roto hapori kia whakatata atu ki te hunga e rongo nei i te āhuatanga o te mamae o ngā pēhitanga kua tau ki runga i a rātau. Me taku kī atu hei whaiwhai haere i te kōrero o tēnei o ngā hoa o roto i Te Whare Pāremata o Te Kākāriki: "Ōtautahi tū māia tū kaha tū mataara ā ngā rā kai mua i te aroaro."[Thank you Mr Speaker and salutations to us all. As a means of following the address of this one in regard to his tributes to those who have gone I truly endorse those tributes. I endorse the grief for that one who has passed away under the circumstances in terms of his desire to help those affected by this one of the calamities but I really mourn the cadence and spirituality of the tribute expressed by that one of the members of the New Zealand First Party I truly grieve and commend for that tribute. I say to that one of those who has died: "You go forth; you collectively go forth the dead to the dead!" And so here we are assembled here this afternoon my accolades to us all.It is not as though I have much more to say to elaborate on what has emerged in the contributions this afternoon the Minister has disclosed what the Government has to do. We are here expressing our personal views in regard to this one of the huge calamities; I empathise with those ones who were seen on television this morning. They looked at their house being consumed by fire and all they could do was to cry grieve and weep because of the nature of the hurt that had descended upon them. Consequently those stories were related and I would merely say: who will look after them after this? Today if you see the circumstances of your house gone at the hands of Mahuika there is another day tomorrow the day after and in the future.So this is a request to ones within the Whānau Ora scheme that these ones get closer and align themselves with people like these. Like the earthquake in years just past in Kaikōura and in particular in Christchurch namely the pain and difficulties that emerged not the next day but weeks and months ahead it is still there. The hurt is still evident and not at all straight away on this very day in isolation no but in the days that are before us.Therefore this is an appeal to the practical and to those helpful ones in Government departments and furthermore those who have access to Government funding and those also in communities to get closer to those experiencing aspects of pain and oppression upon them. I also urge them to follow on the statement of this one of the colleagues of the Greens of Parliament: "Christchurch stand bold courageous and vigilant in the days ahead."]Kia ora tātau."